
Dunaújvárosi Szakképzési Centrum Kereskedelmi és Vendéglátóipari Technikum és szakképző Iskola
Kísérői beszámoló
külföldi gyakorlaton részt vett kísérő személyeknek



	Fogadó intézmény országa :
	Olaszország

	Fogadó intézmény/cég neve :
	Shall we go

	Város:
	Milánó

	Szakmai tevékenység időtartalma (utazással együtt):
	2025. november 16 – 2025. november 29.

	Kísérő személy 1 neve :
	Matussné Füleki Hella

	Kísérő személy 2 neve :
	Szegedi Krisztina

	Diákok létszáma:
	20 fő

	Szállás értékelése
(minőség, szobák elosztása, megközelíthetőség, stb.)
1 2 3 4 5
	
A szállás Milánó központi részén található, tömegközlekedéssel könnyen megközelíthető, A metró csomópont 2 megállóra található, ahol bármelyik metróvonalra átszállhatunk, villamost, egyéb felszíni tömegközlekedési eszközt kombinálhatunk, hogy hatékonyabban eljuthassunk a célunkhoz. 
A szálloda 4 szintes, nagyjából 80 szoba található benne. A közösségi tér elég tágas, a lobbiban van lehetőség pihenésre, társasági életre, biliárd, csocsóasztal található benne. Az étkezés rugalmas, 6.30-10.30 között bármikor igénybe vehető a bőséges kontinentális reggeli. A választék viszonylag széles, bár a meleg reggeli kínálat (babszósz és rántotta) lehetett volna változatosabb vagy szélesebb is. A szobák elég tágasak, a fürdőszoba mérete megfelelő, hajszárítóval felszerelt.
A szálloda közösségi helységeit alaposan takarították minden nap, a szobákat 4 naponta, amikor ágyruhát és törölközőt is cseréltek.
A szállás értékelése: 5


	Utazás értékelése
(utazás minősége, kényelme, esetleges fennakadások, stb.)
1 2 3 4 5
	
Az utazás busszal és repülőgéppel történt. 
Centrumos külön-buszokkal szállítottak fel minket a csomagjainkkal együtt a Budapest Ferihegy2. repülőgép terminálra, egészen a bejáratig vittek minket. A csomagfeladás, a becsekkolás zavartalan és gördülékeny volt, semmiféle fennakadás, vagy probléma nem merült fel. Nem tévedtünk el, mindenki a megfelelő helyen volt a megfelelő időben ahhoz, hogy utazhassunk. A tanulók fegyelmezetten utaztak, társaikra tekintettel voltak és figyelmesek voltak egymáshoz.
A repülőgépre fegyelmezetten szálltak fel, az utasításokat betartották.
A milánói repülőtéren a csomagokat átvettük, nem sérült meg semmilyen holmink, és már vártak minket a szállítójárművekkel. Luxus Mercedes kisbuszokkal szállítottak minket a szállásra.
Az utazás értékelése: 5

	Fogadó intézmény értékelése
(kapcsolattartás, információátadás, szakmaiság, stb.)
1 2 3 4 5
	
A fogadó intézmény, a Shall we go a milánói repülőtéren várt bennünket, üdvözöltek, majd segítettek eljutni a buszokhoz, amely igazán kiemelkedő minőségű volt.
Egészen a szállás bejáratáig vittek minket, segítettek a csomagokat kivenni, majd a szálloda halljában a tanulóknak tartott a képviselőjük egy üdvözlő beszédet és általános információkat nyújtott a program menetéről, a szállodáról, és segített a becsekkolásban is.
Másnap reggel részletes tájékoztatást kaptak a gyerekek a munkahelyekről, mindenki külön mappában kapott információkat a munkahelyre való eljutás módjáról, munkabeosztást és metró térképet, majd a csoportokat külön-külön elkísértek tömegközlekedéssel a munkahelyre, hogy ismerjék az utat, és bemutatták őket a munkáltatóiknak.
A fogadó intézmény a kísérő tanárokkal, a szállással és az étkezést biztosító vállalkozással folyamatosan tartotta a kapcsolatot, szükség esetén beavatkoztak, elintézték a kéréseinket, elhárították a problémákat.
A fogadó intézmény értékelése: 5


	A program tematikájának értékelése
(tervezett és megvalósult tevékenységek, új szakmai tudás, új elmélet, a gyakorlat hasznossága, a tanulók visszajelzései, együttműködés a fogadó intézménnyel, oktatás színvonala, az otthon hasznosítható jógyakorlatok bemutatása)

1 2 3 4 5
	A programban résztvevő tanulók élménnyel, tudással és tapasztalatokkal gazdagodhattak a program 2 hete során. 
A program ideje alatt minden nap tömegközlekedési eszközökkel önállóan el kellett jutniuk a munkahelyükre, ahol szükség esetén útba igazítást kellett kérniük, alkalmazkodniuk kellett egy nagyváros (főváros méretű) forgalmához, szokásaihoz, kultúrájához.
A diákok a szakmai programot a számukra kijelölt munkahelyen töltötték, ahol szakmai tapasztalatokat kellett gyűjteniük, illetve a nyelvi akadályokat leküzdve kommunikálniuk kellett. A munkahelyükön alkalmazniuk kellett az iskolában, illetve előzetes gyakorlatokon elsajátított képességeiket és az új technikákat, módszereket és protokollt be kellett építeniük a tevékenységükbe annak érdekében, hogy el tudják végezni munkájukat, mindezt idegen nyelven kommunikálva.
A gyakorlati helyeken örömmel fogadták a tanulókat, bemutatták nekik, hogy mit várnak el tőlük, mi lesz a feladatuk. 
A munka mellett a helyi kulturális látnivalókat is megtekintették, szívesen vettették magukat bele a város lüktetésébe.
A program tematikájának értékelése: 5


	A program kulturális részének értékelése
(milyen kulturális tevékenységek valósultak meg – akár felsorolás szerűen is)
1 2 3 4 5
	
A program ideje alatt a tanulók több kulturális látványosságot is felderítettek.
Első állomás a Leonardo Da Vinci Múzeum volt, ahol a polihisztor által a 15-16. században feltalált gépezetek, eszközök, fegyverek makettjei, tervrajzai, festményeinek egy része megtalálható.
Különleges volt a múzeumban, hogy a kiállított eszközök nagy része használható volt, immerzív élményt nyújtott. 
A következő úti cél a San Siro Stadion volt, ahol a tanulók a pálya szélén, a kilátón kipróbálhatták az élményt, a stadion múzeumában megtekinthették az egyesület történelmét, kiállított ereklyéket, kupákat, és vásárolhattak a shopban.
Az első hétvégén meglátogattuk a Milánói Székesegyházat, és felmentünk a Dóm-teraszra is lifttel, ami lélegzetelállító látványt nyújtott, beláttuk szinte egész Milánót. Gyönyörű, pazar és lenyűgöző volt a székesegyház belülről és kívülről is, mindenkinek maradandó élményt nyújtott.
A forma1 rajongókat is boldoggá tettük azzal, hogy a Milánó közelében lévő  Autodromo Nazionale Monza pályára elmehettek, körülnézhettek az interjú csarnokban és a kiállítóteremben is.
Végső program a Sforza-Kastély volt, ahol megnéztük a kastély múzeumát és körbe sétáltuk a csodálatos kertjét is.
A kulturális program értékelése: 5


	Fenntarthatóság
(javaslatok a gyakorlatok színvonalának növelésére, illetve tapasztalatok bemutatása a képzés fejlesztése érdekében)
1 2 3 4 5
	

Az Erasmus+ keretei között 2 hét szakmai gyakorlaton vett részt 20 fő tanuló, logisztikai technikus, illetve vendéglátóipari ágazatban tanuló cukrász-, szakács- és vendégtéri szaktechnikus.
A gyakorlat során a fenntarthatóság folyamatosan megvalósult, írásbeli dokumentumot csak szükséges esetben kaptak kézhez, illetve készítettek a tanulók, igyekeztünk folyamatosan elektronikusan tartani a kapcsolattartókkal, illetve gyakorlati helyekkel a kapcsolatot, ezen kívül a tanulók is digitálisan készítették el beszámolóikat, munkanaplóikat.
A fenntarthatóságra vonatkozó értékelés: 5

	Általános értékelés
(megvalósult-e a program célja, elégedettség, jó-gyakorlat, hasznosíthatóság, motiváció, tanulási eredmények értékelése)
1 2 3 4 5
	
A program célja az volt, hogy a szakképzésben tanuló diákok képet kapjanak arról, hogy más, Európai Uniós országban hogyan zajlik a szakmai gyakorlat, a saját szakmájukban, szakterületükön hogyan, milyen módszerekkel, milyen időbeosztásban, milyen helyi speciális műveleteket kell elvégezniük a munkavállalóknak.
Emellett nagyon fontos cél, hogy megismerjenek a tanulók más kultúrát, a látogatott ország, történelmét, szokásait, gyakorolják a nemzetközi angol, és a helyi nyelvet is.
A program maradéktalanul teljesült, a tanulók a program ideje alatt nem csak a munka világába csöppentek bele, és váltak aktív tagjává munkahelyüknek, hanem igyekeztek beilleszkedni, kontaktusba lépni kollégáikkal, ismerettségeket szerezni. Munkaidejükön kívül az időbeosztásaikhoz igazodva lehetőségük volt kulturális programokon részt venni, elmélyülni a helyi közlekedési, és kikapcsolódási lehetőségekben. A tanulók, elmondásuk szerint pozitív élményekkel, tapasztalatokkal gazdagodtak, és mindenki tett szert valamilyen tudásra a szakmájával kapcsolatosan. 
A program olyan pluszt nyújtott a tanulmányaikban, amit pozitívumként fel fognak tudni használni további tanulmányaik, vizsgáik és a munkaerőpiacon is.
Általános értékelés: 5


	Legnagyobb eredmények, személyes sikerek
	
A program során a legnagyobb eredménynek azt tartom, hogy olyan program-tematikát követtünk, amellyel 20 17-20 év közötti fiatalt, akik eltérő szakmában tanulnak, eltérő érdeklődési körrel rendelkeznek, eltérő személyiségűek, elégedetté tudtunk tenni, és úgy távoztunk a 12. napon haza, hogy nagyon jól érezték magukat, bármikor újra elönnének, részt vennének a programban.
A program szinte zűrmentesen, kisebb, általunk elhárítható problémával zajlott le. A tanulók a kísérő tanárokkal és egymással is türelmesek, együttműködőek és tapintatosak voltak, igyekeztek nem zavarni egymás pihenését sem.
A közös programokon részt vettek, és korosztályuknak megfelelően élvezték is azokat.
Semmiféle magatartási, viselkedési probléma nem merült fel a 12 nap során.
Azokkal a tanulókkal is tudtam beszélgetni hosszasabban, akik visszahúzódóbbak, halkabb szavúak, kevésbé tudnak érvényesülni a dominánsabb társaik mellett. Most volt lehetőség a megnyílásra, kötetlenebb beszélgetésekre, közös játékokra is.
Kifejezetten szükségük volt rá a tanulóknak, hogy külön-külön is figyelmet szenteljünk számukra, és ez komoly feladat volt, illetve mindkettőnk számára (kísérőtanárok) időbeosztást igényelt, hogy mindenkivel és mindennel foglalkozni tudjunk.
Sikernek könyvelem el, hogy egy jó hangulatú, általánosságban hullámvölgyektől mentes programot tudtunk végigvinni, ahol egyensúlyt tudtunk tartani a munka, a szórakozás, a komolyság és komolytalanság között. Ez a tanulókkal való további kapcsolatunkra is ráteszi a bélyegét, mi leszünk az Erasmus+ csapat, akiknek lesz saját titkos nyelvük, vicceik, és életreszóló élményként összekapcsol minket.




Mennyire érezte magát felkészültnek a mobilitás előtt – (Írjon mellé egy 1-5 ig számot – 1 : egyáltalán nem éreztem magam felkészültnek, 5 – nagyon felkészültnek éreztem magam)
· a fogadó ország kulturája:			4
· a program tematikája:			4	
· a képzés nyelve:				3
· a fogadó ország oktatási rendszere:	4
· a program témája:			5

Mennyire érzi magát felkészültnek a mobilitás után – (Írjon mellé egy 1-5 ig számot – 1 : egyáltalán nem érzem magam felkészültnek, 5 – nagyon felkészültnek érzem magam)
· a fogadó ország kulturája:			4
· a program tematikája:			5
· a képzés nyelve:				3
· a fogadó ország oktatási rendszere:	4
· a program témája: 			5

Kérjük, ha a fenti értékelés során  4-nél rosszabb értékelést adott valamelyik program elemre, legyen szíves megindokolni röviden annak okát! 
Az Erasmus+ program során az angol nyelv jelentette számomra a legnagyobb kihívást, mivel középfokú nyelvvizsgám német nyelvből van. Bár a hallott szövegértésem viszonylag elfogadható, a beszédben kezdetben bátortalan voltam. A program előtt tudatosan gyakoroltam a beszédet, hogy felkészüljek a kommunikációra, habár gátlásaim voltak a hiányosságaim miatt. A mobilitás alatt igyekeztem alkalmazni a tanultakat, és a mindennapi életben, közlekedésben használni az angolt. Ennek ellenére még sok fejlődnivalóm van ezen a területen, és terveim között szerepel, hogy a továbbiakban is tanulni fogom az angol nyelvet, mert szívesen részt vennék később is mobilitási programban.

	A tanulók megfigyelése során tapasztalt általános benyomások 
(Pl. a tanulók viselkedése, attitűdje, fejlődési ritmusa, általános nehézségeik, a mobilitáson megtapasztalt igények és tapasztalatok)

	A tanulók a mobilitás kezdetekor nagy lendülettel vetették bele magukat a programba, a közösségi életbe. Kicsit felfokozott volt a hangulatuk, és erősen egymás felé fordultak, a csoport alakulása kezdetét vette. A második naptól, amikor kisebb csoportokra bomlottak és munkába kellett menniük, elkezdődött a kisebb, osztályok, nemek, érdeklődési körök szerinti csoportok képződése, ami érdekes módon képlékeny és változó lett. 
Pozitívum, hogy a csoportok változtak, nem zártak ki, közösítettek ki senkit, helyet kapott az is a társaságban, akinek esetleg más a habitusa, érdeklődési köre. A tanulók végig nyitottan álltak egymáshoz.
Nehézséget talán az okozott, hogy ilyen tartósan nem voltak távol a családjaiktól, ezért rendszeres kontaktot igényeltek az otthoniakkal, és velünk, kísérőtanárokkal is. Erősen kapcsolódni próbált hozzánk a tanulók jelentős százaléka.
Talán az jelentette az egyetlen komoly problémát, hogy nem rendelkeznek még a tanulók belátással azzal kapcsolatban, hogy mikor és milyen mennyiségű/minőségű pihenésre van szükségük a regenerálódáshoz, így napról napra láthatóak voltak rajtuk a fáradtság jelei, amelyek a nap indulásakor és az estéhez közeledve volt érezhető. Egyébként az aktivitásukra nem tette rá a bélyegét, hogy nem voltak eléggé kipihentek.




Összefoglaló:

